CELEX: 31987R2263
Language: el
Date: 1987-07-29 00:00:00
Title: Κανονισμός (ΕΟΚ) αριθ. 2263/87 της Επιτροπής της 29ης Ιουλίου 1987 που καθορίζει το ποσό της μείωσης που εφαρμόζεται στα πλαίσια του ιδιαίτερου καθεστώτος εισαγωγής αραβοσίτου στην Ισπανία

Avis juridique important

|

31987R2263

Κανονισμός (ΕΟΚ) αριθ. 2263/87 της Επιτροπής της 29ης Ιουλίου 1987 που καθορίζει το ποσό της μείωσης που εφαρμόζεται στα πλαίσια του ιδιαίτερου καθεστώτος εισαγωγής αραβοσίτου στην Ισπανία  

Επίσημη Εφημερίδα αριθ. L 208 της 30/07/1987 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 2263/87 ΤΗΣ ΕΠΙΤΡΟΠΗΣ  της 29ης Ιουλίου 1987  που καθορίζει το ποσό της μείωσης που εφαρμόζεται στα πλαίσια του ιδιαίτερου καθεστώτος εισαγωγής αραβοσίτου στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1799/87 του Συμβουλίου της 25ης Ιουνίου 1987 σχετικά με το καθεστώς εισαγωγής αραβοσίτου και σόργου στην Ισπανία για την περίοδο 1987-1990 (1), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 2059/87 της Επιτροπής της 13ης Ιουλίου 1987 για λεπτομέρειες εφαρμογής του ιδιαίτερου καθεστώτος εισαγωγής αραβοσίτου και σόργου στην Ισπανία κατά την περίοδο 1987-1990 (2) προέβλεψε το πλαίσιο των λεπτομερειών που εγγυώνται τους στόχους του προαναφερθέντος κανονισμού·  ότι το ποσό της μείωσης που εφαρμόζεται στην εισφορά αραβοσίτου που εισάγεται στην Ισπανία πρέπει να καθοριστεί σε επίπεδο που να επιτρέπει, αφενός, την εισαγωγή των ποσοτήτων που προβλέπονται στη συμφωνία ανάμεσα στην Ευρωπαϊκή Οικονομική Κοινότητα και τις Ηνωμένες Πολιτείες της Αμερικής (3) και, αφετέρου, να μην προκαλεί διαταραχές στην ισπανική αγορά σιτηρών ·  ότι τον Οκτώβριο 1987 η τιμή κατωφλίου για τον αραβόσιτο είναι κατώτερη από εκείνη του Σεπτεμβρίου 1987 κατά 13,02 ECU ανά τόνο· ότι, κατά συνέπεια, είναι απαραίτητο να διαφοροποιηθεί η μείωση της εισφοράς ανάλογα με την ημερομηνία εισαγωγής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό της μείωσης της εισφοράς που προβλέπεται στο άρθρο 3 του κανονισμού (ΕΟΚ) αριθ. 1799/87 καθορίζεται για τον αραβόσιτο:  - σε 40 ECU ανά τόνο για τις εισαγωγές που πραγματοποιούνται πριν από την 1η Οκτωβρίου 1987,  - σε 27 ECU ανά τόνο για τις εισαγωγές που πραγματοποιούνται από την 1η Οκτωβρίου 1987.  Άρθρο 2  Ο κανονισμός (ΕΟΚ) αριθ. 2060/87 της Επιτροπής (4) καταργείται.  Άρθρο 3  Ο παρών κανονισμός αρχίζει να ισχύει την ημέρα της δημοσίευσης του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 170 της 30. 6. 1987, σ. 1.  (2) ΕΕ αριθ. L 193 της 14. 7. 1987, σ. 6.  (3) ΕΕ αριθ. L 98 της 10. 4. 1987, σ. 1.  (4) ΕΕ αριθ. L 193 της 14. 7. 1987, σ. 8.